पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की वजह से ट्रेनों में पर्याप्त यात्री नहीं मिल रहे हैं। इस कारण रेलवे ने दुर्ग से पुरी के बीच चलने वाली दुर्ग-पुरी-दुर्ग का परिचालन रद्द कर दिया है। दूसरी तरफ रेलवे ने अहमदाबाद से हावड़ा के बीच एक फेरे के लिए स्पेशल ट्रेन चलाने का निर्णय लिया है।
कोरोना के बढ़ते प्रकोप के बीच ट्रेनों में यात्रियों की संख्या घटती जा रही है। परिचालन के दौरान यात्री नहीं मिलने से रेलवे एक और ट्रेन को रद्द दिया है। दुर्ग व पुरी के मध्य चलने वाली 08425/08426 स्पेशल एक्सप्रेस अब नहीं चलेगी। पुरी-दुर्ग, स्पेशल एक्सप्रेस पांच मई से व दुर्ग-पुरी, स्पेशल एक्सप्रेस छह मई से आगामी आदेश तक रद रहेंगी। इससे पहले रेलवे ने चार मेमू पैसेंजर व एक्सप्रेस ट्रेन रद कर दी थी। धीरे- धीरे स्थिति अब कोरोना की पहली लहर की तरह बनती जा रही है। अब फिर से ट्रेनों के परिचालन पर संकट गहराता जा रहा है।
अहमदाबाद से हावड़ा के बीच स्पेशल ट्रेन
अहमदबाद व हावड़ा के बीच ट्रेनों में अतिरिक्त भीड़ को कम करने व इस मार्ग के यात्रियों की सुविधा के लिए रेल प्रशासन द्वारा एक फेरे के लिए छह मई को एक स्पेशल ट्रेन चलाई जा रही है। 10 सामान्य, आठ स्लीपर, एक एसी 03 कोच के साथ चलेगी। इस ट्रेन का स्टापेज बिलासपुर के बाद सीधे झारसुगुड़ा स्टेशन को दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn